–Նրանք ոչ թե իրավացիորեն ասում են ճշմարտությունը, այլ իրենք ասում են եղելությունը, որովհետև իրենց իշխանությունն այնքան պինդ է, այսինքն՝ ժողովրդի վրա այնքան շատ են իրենք իշխում բռնի կերպով, որ տասը քաղաքացուց ութը հսկողության տակ են, շատ քչերն են ազատամիտ և փողոց են դուրս գալիս ակտիվ պայքարի։ Արցախի ժողովրդին այնքան են խեղդել, որ նույնիսկ իրենց իրավունքների պաշտպանության համար դուրս չեն գալիս, Արցախի ժողովուրդը նույնիսկ փողոց դուրս չեկավ այն ժամանակ, երբ Սերժ Սարգսյանը խախտել էր Մադրիդյան սկզբունքները և պատրաստվում էր շրջանները հանձնելու։ Մի քանի հոգի էինք խոսում, հիմա, փառք Աստծո, մի քանի տասնյակ են դարձել, հույս ունեմ, որ վաղը կդառնան մի քանի հարյուր։ Եվ այդ մի քանի հարյուրը հերիք են, որ այս իշխանություններին վերջ դնել։ Ինչ վերաբերում է նրան, որ Բակո Սահակյանն ասել է, թե 2020 թվականին չի առաջադրվելու, այսինքն՝ ինչ, ինքը ուզում էր առաջադրվե՞լ, և եթե ինքը նման բան է ասել և մնում է իշխանության, և ավելին՝ սատարում է ստանում Նիկոլ Փաշինյանի կողմից, միասին արջ են պարացնում, սա նշանակում է, որ ինքը ամրապնդում է իր դիրքերը և 2020 թվականին առաջադրվելու է։ Իսկ եթե նույնիսկ չառաջադրվի, ես երաշխավորում եմ, որ եթե այսպես շարունակվի, կլինի իշխանության փոխանցում, որը չի լինելու իշխանափոխություն և հիմք է հանդիսանալու, որ Հայաստանում ներքին վիճակը լինի սաբոտաժի մեջ։ Այսօր սեպտեմբերի 20-ն է, հիշեք այս օրը, և թող ամբողջ ժողովուրդը հիշի, որ հակահեղափոխությունը շարունակվելու է, որ Հայաստանում Նիկոլի հանդուրժողականության և կադրային սխալների պատճառով հակահեղափոխությունը գլուխ է բարձրացնելու, և վեց ամիս այսպես շարունակվելու դեպքում, հնարավոր է, ունենանք քաոսային Հայաստան, որովհետև այս ամենի պատճառը Հայաստանի ներքաղաքական վիճակն է։ Հայաստանում այդպես էլ անցումային արդարամտությունը չկայացրեց Փաշինյանը, քաղբանտարկյալները շարունակում են մնալ բանտերում, այդպես էլ հանցագործները շարունակում են մնալ դրսում, դեռ ավելին՝ բանտից դուրս են գալիս հանցագործները, և Փաշինյանի դիրքերը գնալով թուլանում են։ Փաշինյանի դիրքերը թուլանալով՝ թուլանում է ժողովրդի վիճակը, հեղափոխության վիճակը։ Եվ երբ մարդիկ հիասթափվեն, արդեն դժվար է լինելու արտահերթ ընտրությունների անցկացումը։ Սակայն ես համոզված եմ, որ մարդիկ չեն հիասթափվելու կամ ուշ են հիասթափվելու, քանի որ բոլորի համար, հասարակ ժողովրդից սկսած մինչև հայտնի քաղաքական դեմքեր և պաշտոնյաներ, բոլորի համար վտանգ է հակահեղափոխության հաղթանակը, քանի որ բոլորին ենթարկելու են տեռորի։ Եվ դա ժողովուրդը գիտակցում է և կանգնել է նրա կողքը, բայց եթե Նիկոլը այսպես շարունակի, ժողովուրդը պետք է ման գա նոր քաղաքական ուժի։